ระเบียบกรมพัฒนาฝีมือแรงงานระเบียบกรมพัฒนาฝีมือแรงงานว่าด้วยการจัดที่พักฉุกเฉินเพื่อสงเคราะห์แก่คนงานในต่างประเทศพ.ศ. ๒๕๓๖[๑] เพื่อให้การดำเนินการจัดที่พักฉุกเฉินเพื่อสงเคราะห์แก่คนงานในต่างประเทศตามระเบียนกระทรวงมหาดไทยว่าด้วยการบริหารและการควบคุมการใช้จ่ายเงินของกองทุนเพื่อช่วยเหลือคนงานไปทำงานในต่างประเทศพ.ศ. ๒๕๓๖ เป็นไปด้วยความเรียบร้อยอธิบดีกรมพัฒนาฝีมือแรงงานจึงวางระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบกรมพัฒนาฝีมือแรงงานว่าด้วยการจัดที่พักฉุกเฉินเพื่อสงเคราะห์แก่คนงานในต่างประเทศพ.ศ. ๒๕๓๖ข้อ ๒ ระเบียบนี้ให้ใช้ตั้งแต่วันที่๒๒ กันยายน ๒๕๓๖ เป็นต้นไปข้อ ๓ ให้หัวหน้าสำนักงานแรงงานในต่างประเทศหรือหัวหน้าส่วนราชการอื่นในประเทศที่ไม่มีสำนักงานแรงงานได้แก่ เอกอัครราชทูตหรือคณะทูตถาวร แล้วแต่กรณีมีหน้าที่ควบคุมดูแลและปฏิบัติการให้เป็นไปตามระเบียบนี้ข้อ ๔ ตามระเบียบนี้การจัดที่พักฉุกเฉินเพื่อสงเคราะห์แก่คนงานในต่างประเทศเป็นการสงเคราะห์ที่พักชั่วคราวโดยมีกำหนดเวลาที่แน่นอนคือการเข้าพักของคนหางานแต่ละครั้งต้องไม่เกิน ๓๐ วัน เว้นแต่มีเหตุจำเป็นข้อ ๕ คนหางานที่จะเข้าพักในที่พักฉุกเฉินได้แก่คนหางานซึ่งต้องให้การสงเคราะห์เนื่องจาก(๑) ไม่มีนายจ้างรับผิดชอบ(๒) อยู่ในระหว่างรอการเข้าทำงานใหม่(๓) อยู่ในระหว่างรอการส่งหลับประเทศไทย(๔)อยู่ในระหว่างรอการดำเนินการตามกฎหมายเกี่ยวกับแรงงานของประเทศที่คนหางานทำงานอยู่ข้อ ๖ เมื่อมีความจำเป็นที่จะต้องดำเนินการจัดที่พักฉุกเฉินเพื่อสงเคราะห์แก่คนงานในต่างประเทศให้สำนักงานแรงงานในต่างประเทศ เอกอัครราชทูต กงสุล หรือคณะทูตถาวรแล้วแต่กรณียื่นหนังสือขอจัดตั้ง พร้อมทั้งร่างโครงการและข้อบังคับในการเข้าพักฉุกเฉินต่ออธิบดีกรมพัฒนาฝีมือแรงงาน(ประธานคณะกรรมการกองทุน) ผ่านผู้อำนวยการสำนักงานบริหารแรงงานไทยไปต่างประเทศ(กรรมการและเลขานุการคณะกรรมการกองทุน)โครงการนั้นอย่างน้อยจะต้องมีรายละเอียดดังต่อไปนี้(๑) ชื่อโครงการ(๒) หลักการ เหตุผล ความจำเป็นของโครงการ(๓) วัตถุประสงค์(๔) ขอบเขต และพื้นที่ดำเนินการ(๕) ผู้รับผิดชอบ(๖) ระยะเวลาดำเนินการ(๗) วิธีดำเนินการ(๘) รายละเอียดงบประมาณที่จะขอรับการสนับสนุนจากกองทุน(๙) ผลที่คาดว่าจะได้รับข้อ ๗ คณะกรรมการกองทุน ฯ จะพิจารณาโครงการและแจ้งผลการพิจารณาให้ผู้ยื่นหนังสือตามข้อ ๖ ทราบโดยเร็วข้อ ๘ ให้ผู้ได้นับอนุมัติดำเนินการจัดที่พักฉุกเฉินเพื่อสงเคราะห์แก่คนหางานในต่างประเทศจัดให้มี๘.๑ทะเบียนผู้เข้าพัก อย่างน้อยต้องมีรายละเอียดเกี่ยวกับผู้เข้าพัก ดังต่อไปนี้(๑) วัน เดือน ปี ที่เข้าพัก(๒) ชื่อ นามสกุล ลายมือชื่อ และอายุ(๓) เลขที่หนังสือเดินทาง(๔) หมายเลขบัตรสมาชิกกองทุน(๕) ชื่อ และที่อยู่ของนายจ้าง(๖) ชื่อ บริษัทจัดส่ง(๗) เหตุผล และความจำเป็นในการขอเข้าพัก(๘) การช่วยเหลือของสำนักงานแรงงานในต่างประเทศหรือสถานทูตหรือสถานกงสุล แล้วแต่กรณี(๙) วัน เดือน ปี ที่ออกจากที่พัก๘.๒ ข้อบังคับในการเข้าพักที่พักฉุกเฉิน ทั้งนี้เพื่อให้การควบคุมดูแลเป็นไปด้วยความเรียบร้อยและทุกครั้งที่มีการเปลี่ยนแปลงแก้ไขให้จัดส่งข้อบังคับต่ออธิบดีกรมพัฒนาฝีมือแรงงานจำนวน๑ ชุดข้อ ๙ เพื่อให้การบริหารที่พักมีความคล่องตัวและสามารถบรรเทาความเดือดร้อนในเรื่องที่พักของคนหางานได้อย่างแท้จริง ให้หัวหน้าสำนักงานแรงงานในต่างประเทศเอกอัครราชทูต กงสุล หรือคณะทูตถาวรแล้วแต่กรณีที่ได้รับการอนุมัติให้ดำเนินการจัดที่พักฉุกเฉินสามารถพิจารณาดำเนินการใด ๆ ได้ตามที่เห็นสมควรโดยไม่ขัดหรือแย้งกับระเบียบกรมพัฒนาแรงงานว่าด้วยการจัดที่พักฉุกเฉินเพื่อสงเคราะห์แก่คนหางานในต่างประเทศ พ.ศ. ๒๕๓๖ประกาศ ณ วันที่ ๒๒ กันยายน พ.ศ. ๒๕๓๖อัมพร จุณณานนท์อธิบดีกรมพัฒนาฝีมือแรงงานวิภา/ผู้จัดทำ๖ กุมภาพันธ์ ๒๕๕๕[๑] ราชกิจจานุเบกษาเล่ม ๑๑๐/ตอนที่ ๑๖๑/หน้า ๑/๑๔ ตุลาคม ๒๕๓๖